als_Latn dik_Latn sag_Latn
Flakët e shkatërruan ndërtesën ku zhvilloheshin aktivitetet kulturore dhe artistike të Maliqit, por edhe pse kanë kaluar 5 muaj, nuk ka asnjë shpresë të vërtetë për kthimin e saj. Pas diegies, Bashkia e Maliqit ka bërë gati projektin, por ende nuk janë siguruar financimet për ta ndërtuar.
“Ne si bashki kemi hartuar projektin për ndërtimin e kësaj ndërtese, e cila ka një simbolikë të rëndësishme për banorët e Maliqit dhe presim mbështetjen financiare në mënyrë që ta rikthejmë ashtu siç ka qenë. Për momentin kjo situatë ka kushtëzuar edhe mosorganizimin e aktiviteteve në Bashkinë e Maliqit”, thotë Gëzim Topçiu, kryebashkiaku i Maliqit.
Ndërtesa mban emrin e Dhimitër Orgockës, por për artistin, privilegji i disa viteve më parë kur u vendos ky emër, shoqërohet tani me brengën në do të mund ta rishohë këtë ndërtesë me gjallërinë e dikurshme.
“Kam një merak të madh për pallatin e kulturës… A do të arrij ta shoh të rindërtuar sa jam gjallë? Për mua është dy herë më e vështirë kjo gjë: si artist e ndjej dhimbjen e shkatërrimit të shtëpisë së artit. Si njeri, të cilin e nderuan duke i vënë emrin atje në krye, e kam peng rindërtimin e ndërtesës. Sot nuk ka mbetur asgjë përveç mureve rrethues dhe blozës, e kjo gjë më dhemb në shpirt.”
Pallati i Kulturës në Maliq u dogj si pasojë e një shkëndije elektrike në muajin dhjetor. Për 62 vite rradhazi atje janë organizuar një larmi aktivitetesh artistiko-kulturore.
als_Latn als_Latn als_Latn als_Latn als_Latn